# name
La regulació de l’aviació civil a la Unió Europea en el marc de les noves relacions amb l’Estat d’Israel

# metadata.dc.description[].value
Màster en Diplomàcia i Funció Pública Internacional, Centre d'Estudis Internacionals, Universitat de Barcelona, Curs: 2017-2018, Tutor: Jordi Sellarés Serra. Nº 1/2018

# metadata.dc.description.abstract[].value
El tema d’investigació d’aquest treball de fi de màster és fruit de diferents inquietuds personals. Sempre he tingut un profund interès pel conjunt d’activitats relacionades amb la l’aviació i l’aeronàutica. En el decurs del procés de formació acadèmica, he centrat els meus estudis en l’àmbit jurídic i també en aspectes de caire polític i econòmic. Actualment, m’estic especialitzant en les relacions internacionals i en el procés d’integració europea. D’altra banda, també m’interessen molt el conjunt d’esdeveniments relacionats amb l’Estat d’Israel i el seu encaix al pròxim orient. L’elecció del tema del treball encaixa molt bé amb el conjunt d’interessos i inquietuds exposades.
L’aviació civil és un sector essencial per entendre el desenvolupament econòmic, tecnològic i social a nivell mundial al llarg de les últimes dècades. Tot i així, malgrat la importància estratègica que té, és un àmbit de coneixement amb poca investigació jurídica en comparació amb altres branques del dret.
Són diverses les preguntes que sorgeixen a nivell inicial en relació a l’articulació jurídica del conjunt de regulacions relacionades amb l’aviació civil: la organització i les funcions de les principals institucions a nivell mundial al respecte, el marc normatiu que ha desenvolupat la Unió Europea i el nivell de profunditat de les relacions d’aquest marc normatiu amb Israel, que no és Estat membre de la Unió Europea.
El present treball no està centrat exclusivament en Espanya sinó que pren com a referència d’anàlisi el marc comunitari i l’Estat d’Israel. Degut a l’amplitud i a la profunditat del conjunt d’assumptes relacionats amb el tema del treball, la delimitació de les qüestions a tractar no ha estat un assumpte senzill. El resultat del procés d’investigació no pretén ser una guia de divulgació tècnica sobre l’aviació ni tampoc sobre el detall de les actuals relacions bilaterals entre la Unió Europea i Israel, sinó una aproximació a la regulació de l’aviació civil entre tots dos subjectes, tenint en compte el context jurídic i institucional global.

# metadata.dc.rights[].value
cc-by-nc-nd (c) Girbau Cabanas, Lluís, 2018

# metadata.dc.source[].value
Màster - Diplomàcia i Funció Pública Internacional

# metadata.dc.title[].value
La regulació de l’aviació civil a la Unió Europea en el marc de les noves relacions amb l’Estat d’Israel